ธปท.ชี้น้ำท่วมไม่กระทบสินเชื่อ
ธปท.รับน้ำท่วมทำภาคการผลิตสะดุด มั่นใจไม่ทำให้เศรษฐกิจปลายปีชะลอ คาดสินเชื่อชะลอไม่มากและหนี้เสียเพิ่มบ้างแต่ไม่น่าห่วง
13 ต.ค. 2554

ธปท.รับน้ำท่วมทำภาคการผลิตสะดุด มั่นใจไม่ทำให้เศรษฐกิจปลายปีชะลอ คาดสินเชื่อชะลอไม่มากและหนี้เสียเพิ่มบ้างแต่ไม่น่าห่วง  
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า ถึงเศรษฐกิจไทยจะเผชิญกับปัญหาภัยธรรมชาติ น้ำท่วมเข้ามากระทบเศรษฐกิจบ้างในปีนี้ แต่ก็ไม่น่ากระทบรุนแรงถึงขั้นทำให้เศรษฐกิจโตติดลบ จนทำให้สินเชื่อในระบบธนาคารพาณิชย์ชะลอและเกิดปัญหาหนี้ไม่ก่อให้เกิดรายได้(เอ็นพีแอล)เพิ่มมากจนสร้างปัญหาให้ระบบ มองว่าภาคธุรกิจผู้ประกอบการน่าจะยังแข่งขันได้ แม้ภาคการผลิตในบางภาคจะสะดุดบ้าง แต่ไม่น่าเกิดหนี้เอ็นพีแอลเพิ่มจนน่าห่วง เพราะสินเชื่อยังขยายตัวได้
“หากแบงก์มองว่าไตรมาส 4 ปีนี้เศรษฐกิจจะชะลอลงมาก จนทำให้ความต้องการสินเชื่อชะลอ หรือทำให้ผู้ประกอกบาร ประชาชน ที่กำลังวประสบปัยหาน้ำท่วมมีปัญหาหนี้เสียเพิ่ม ผมว่าผมมองต่าง เพราะยังเห็นว่าเศรษฐกิจประเทศเรายังพอใช้ได้ แม้จะมีภัยธรรมชาติเข้ามาแทรก มีปัญหาบ้าง แต่หนี้เสียไม่ใช่เกิดจากการขาดวินัยหรือขายของไม่ได้ มันก็จะมีสะดุดเรื่องการผลิตอยู่บ้าง แต่ความสามารถในการแข่งขันในตลาดของผู้ประกอบการยังมีอยู่ สินเชื่อของแบงก์ก็น่าจะยังขยาตัวได้ ไม่ถึงขั้นชะลอมากหรือโตติดลบ” นายเกริกกล่าว
นายเกริก กล่าวว่า ทราบว่าในวันจันทร์ที่ 17 ต.ค.นี้ นายประสาร ไตรรัตน์วรกุล ผู้ว่าการ ธปท. น่าจะได้เข้าพบท่านนายกรัฐมนตรีและรายงานสถานการณ์ต่างๆในหน้าที่ที่รับผิดชอบดูแลอีกครั้ง